recursal/SuperWikiNEXT-32B huggingface dataset:
**נגד בדידות - מחשבות** הוא ספר מאת גדי טאוב הכולל אוסף של מסות וסיפורים על הכמיהה לאהבה, לקשר אנושי ותחושת הביחד, ועל החששות והקשיים למימושה. הספר יצא לאור בעברית בשנת 2016 בהוצאת משכל.
הספר מהווה מעין המשך לספר **נגד בדידות - רשמים**, שפרסם המחבר בשנת 2011.

הספר
----

המחבר סיפר שבתחילה חשב לקרוא לספר 'נגד בדידות - מחשבות' בשם "'נגד אינדיבידואליזם". הספר מורכב מאוסף חיבורים ומאמרים של טאוב, והם מעלים מחשבות ותובנות חדשות על מחיר ה"בדידות" וה"אינדוידואליזם".

יצחק מור כתב בביקורת לספר:  
"טאוב מתעקש לפסוע בשדה המציאות וללמוד מהניסיון ההיסטורי, הפסיכולוגי והתרבותי. הוא מראה כיצד דווקא שיקום הסמכות החברתית מאפשר את שיקום החירות האישית, וכיצד היכולת להתאגד, לקיים יחסי גומלין, ליצור קשר, היא המפתח למימוש עצמי מלא. האינדיבידואליזם אינו חטא, תועלתו מרובה מנזקיו – אבל טאוב מבקש להראות שהוא אולי מוערך יתר על המידה."

קישורים חיצוניים
----------------

* הספר באתר ידיעות ספרים
* הפרק הראשון באתר "עברית"
* ציטוטים מהספר 'נגד בדידות: מחשבות', באתר ויקיציטוט
* ציטוטים מהספר 'נגד בדידות: רשמים', באתר ויקיציטוט

על הספר:

* יצחק מור, ‏סקירת הספר, **השילוח**, גיליון 1, אוקטובר 2016
* תמר מרין, "נגד בדידות: רשמים" מאת גדי טאוב | מדריך צמוד, באתר הארץ, 20 ביולי 2011
* "על נאורות ובדידות: ריאיון עם ד"ר גדי טאוב" פורסם ב"זווית אחרת".
* רן בן-נון סקירת הספר באתר ידיעות אחרונות
* "דור של בדידות" באתר "ארץ אחרת", 18 בספטמבר 2011.
* המחבר בשיחה על ספריו בהם הספר "נגד הבדידות" (יוטיוב)

הערות שוליים
------------

1. ↑  יותם שווימר, קוראים עתידות, באתר ynet, 31 בדצמבר 2010
**עידן אלבר** (נולד ב-25 בינואר 2000) הוא כדורסלן ישראלי, המשחק בעמדת הגארד בקבוצת מכבי עירוני רמת גן מהליגה הלאומית.

ביוגרפיה
--------

אלבר גדל בתל אביב שם שיחק מגיל קט-סל ועד לנוער בקבוצת הכדורסל מכבי תל אביב. הוא בוגר בית הספר תיכון חדש.

קריירה
------

בגיל נערים ונוער שיחק במכבי תל אביב. עם קבוצת הנערים של המועדון זכה בגביע לנערים לעונות 2015/16 בתום ניצחון על הפועל חולון. בעונת 2016/17 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול מכבי ראשון לציון. במשחק הגביע, אלבר נבחר ל-MVP של המשחק עם 16 נקודות ו-9 ריבאונדים. בעונת 2017/2018 זכה עם קבוצתו באליפות המדינה לאחר שניצחו בסדרת הגמר את היריבה העירונית, הפועל תל אביב. באותה שנה הקבוצה הפסידה במשחק גמר הגביע לקבוצת עמק יזרעאל.
  
 בתיכון, אלבר שיחק בנבחרת בית הספר תיכון חדש אותה הוביל לזכייה בליגת התיכונים ב-2016/17 כשהוא רק בכיתה י"א, אחרי שקלע 21 נקודות בגמר נגד תיכון שרת נתניה ונבחר ל-MVP.

עונתו הראשונה בקבוצת בוגרים הייתה בעונת 2018/19 בליגה הלאומית בקבוצת הפועל כפר סבא.

בעונת 2019/20 עבר לשחק בקבוצת עירוני נס ציונה.

באוגוסט 2020 חתם אלבר לעונה אחת במכבי תל אביב.

בתחילת עונת 2021 עבר אלבר בהשאלה להפועל חולון. במרץ 2022 עבר להפועל באר שבע.

ב-17 באוגוסט 2022 עבר אלבר למכבי עירוני רמת גן מהליגה הלאומית

### בנבחרות הלאומיות

אלבר, שיחק בכל הנבחרות הצעירות של ישראל.

בשנת 2016 שיחק אלבר באליפות אירופה לנבחרות עד גיל 16 בטורניר שנערך בסופיה. הנבחרת סימה במקום השני והעפילה חזרה לדרג א'. אלבר קלע בטורניר 16 נקודות בממוצע למשחק ונבחר לחמשיית הטורניר. ב-2017 היה חלק מסגל נבחרת הנוער אולם החמיץ עקב פציעה את אליפות אירופה דרג ב' לנבחרות עד גיל 18.

בשנת 2018 השתתף עם נבחרת הנוער באליפות אירופה דרג ב' עד גיל 18 שנערכה בבסקופיה מקדוניה. בטורניר קלע אלבר 10 נקודות בממוצע למשחק.  
בחודש יולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל.

תארים
-----

הפועל חולון
* אליפויות (1): 2021/2022

קישורים חיצוניים
----------------

* פרופיל, באתר eurobasket
* פרופיל, באתר פיב"א
* פרופיל, באתר היורוליג
* פרופיל השחקן באתר איגוד הכדורסל בישראל
* פרופיל השחקן באתר מנהלת ליגת העל בכדורסל

הערות שוליים
------------

1. ↑  עמרי מנהיים, הנוער אלופת המדינה לשנת 2017/18 ובפעם השלישית ברציפות, באתר מכבי תל אביב, ‏26 במאי, 2018
2. ↑  אילון סלוס, גמר גביע המדינה לנוער ע"ש יגאל דר: הפועל עמק יזרעאל גברה על מכבי ת"א 83–93 וזכתה בגביע, באתר איגוד הכדורסל, ‏25 במרץ, 2018
3. ↑  כוכב נבחרת הנוער, עידן אלבר, הושאל לכפ"ס, באתר sport5, ‏24 ביולי, 2018
4. ↑  אור שקדי‏, עידן אלבר חתם לעונה במכבי תל אביב: "חלום שמתגשם", באתר וואלה!‏, 20 באוגוסט 2020
5. ↑  רשמי: עידן אלבר חתם במכבי רמת גן - ספורט 5, באתר Sport5.co.il - אתר ערוץ הספורט
6. ↑  נבחרת הנוער מוכנה לאליפות אירופה. אלבר יעדר, באתר איגוד הכדורסל, ‏24 ביולי, 2017
תמונה מן עת העתיקה. איש מסתכל על איש אחר שתלוי לידו על גרדום ונראה מת. מתחתם הכיתוב "ויתלו את המן על העץ אשר הכין למרדכי" באותיות מהודרות"ויתלו את המן על העץ אשר הכין למרדכי", דוגמה לצדק פואטי. ארתור שיק, 1950
**צדק פּוֹאֵטִי** או **צדק שירי** הוא טכניקה ספרותית המציינת גמול למעשים טובים ועונש לרשעים. טכניקה זו מלווה לעיתים קרובות בתפנית אירונית בגורלה של הדמות. לדוגמה, ענישתו של המן הרשע, אשר נתלה על העץ, אותו הוא עצמו הכין למרדכי היהודי.

מקור המונח
----------

מבקר הדרמה האנגלי, תומאס ריימר (אנ'), טבע את הביטוי בשנת 1678. הוא רצה לתאר כיצד עבודה ספרותית צריכה לעורר התנהגות מוסרית נאותה בקהל, על ידי המחשת ניצחון הטוב על הרע. ריימר טוען שביצירות אמנות צריך להשתמש בצדק שבו הטובים לעולם ינצחו והרעים לעולם יפסידו. 

למרות שריימר המציא את הביטוי, הרעיון ותיק בהרבה. הדרישה לצדק פואטי הופיעה באופן עקבי עוד ביצירות הקלאסיות של הורטיוס, פלוטרכוס וקווינטיליאנוס. לפיכך, ריימר ניסח את מה שכבר השתקף ביצירות רבות. פיליפ סידני (אנ') טען ב-Defense of Poetry (אנ') כי צדק פואטי הוא למעשה הסיבה שבגינה סיפורת צריכה להיות מותרת באומה מתורבתת.

ההיסטוריה של המושג
------------------

הצדק הפואטי לא דורש רק להעניש על פשע ולתגמל מידות טובות, אלא גם שההתנהגות של הדמות תהיה תואמת לאפיון שלה. אם למשל דמות נשלטת על ידי חמדנותה ברוב הרומן או הדרמה; היא איננה יכולה להיות נדיבה. עלילה של מחזה, פואמה, או סיפורת חייבת לציית לכללי ההיגיון ולכללי המוסר. ישנם גם חריגות: במהלך סוף המאה ה-17, מבקרים שהחזיקו בסטנדרטים נאו-קלאסיים ביקרו את ויליאם שייקספיר לטובת בן ג'ונסון בטענה שדמויותיו של שייקספיר משתנות במהלך המחזה. לאחר שקומדיית הרסטורציה התייחסה בביטול לצדק הפואטי על ידי תגמול ליברטינים והענשת מוסרנים, הייתה תגובה חריפה לטובת הדרמה ולהתכתבות קפדנית יותר עם המוסר.

משמעות המונח בעברית בת זמננו
----------------------------

בעברית המדוברת נהוג להשתמש במונח "צדק פואטי" דווקא בהתייחס למאורעות במציאות שבהם קיימת התאמה מפתיעה בין מעשה של אדם לאירוע שאירע בחייו לאחר מכן. צדק פואטי אינו יכול להיות מבוצע בידי אדם ואינו יכול להיות מובן מאליו, שכן במקרים כאלה חסר אלמנט ההפתעה והאירוניה. בנוסף, מקובל להשתמש במונח בעיקר בהקשרים שאינם חיוביים, שבהם מעשה רע או מטופש זוכה בגמול שלילי.

ראו גם
------

* קארמה

קישורים חיצוניים
----------------

* מה זה צדק פואטי?, באתר אנציקלופדיה אאוריקה
* בלדד השוחי, איך נוצר הביטוי צדק פואטי ומה פירושו? , באתר כלכליסט, 6 במאי 2010
* צדק פואטי, באתר אנציקלופדיה בריטניקה (באנגלית)

הערות שוליים
------------

1. ↑  "Poetic Justice - Examples of Poetic Justice in Literature". 19 בדצמבר 2018. `{{cite web}}`:  (עזרה)
2. ↑  Manuela Gertz (ביולי 2010). *Poetic Justice in William Faulkner's Absalom Absalom*. GRIN Verlag. p. 4–. ISBN 978-3-640-66116-9. נבדק ב-20 במאי 2013. `{{cite book}}`:  (עזרה)
3. ↑  The Tragedies of the Last Age Considere'd
4. ↑  יוחאי אורלן, צדק פואטי, קארמה, ומה שביניהם, באתר מילימילים
**תומר בר אבן** (נולד ב-2 בינואר 1992) הוא כדורסלן ישראלי המשחק בעמדת הרכז באליצור נחל שורק מהליגה הארצית. גובהו 1.96 מטר.
בר אבן הוא בין שחקני הכדורסל היחידים שזכו להיות שותפים בכל אחד מארבעת המפעלים האירופיים הבכירים- היורוליג (עם מכבי תל אביב), היורוקאפ (עם מכבי חיפה), ליגת האלופות (עם עירוני נהריה) והיורופקאפ (עם עירוני נהריה).[דרוש מקור]

ביוגרפיה
--------

נולד וגדל בתל אביב, בוגר בתי הספר א. ד. גורדון ותיכון עירוני ה' בתל אביב.

גדל במחלקת הנוער של מכבי תל אביב וזכה איתה באליפויות וגביעי מדינה בגילאי נערים ונוער כשבעונתו האחרונה נבחר לחמישייה המצטיינת במוקדמות היורוליג בלונדון.

היה חלק בכל נבחרות ישראל הצעירות. בגיל 16 השתתף במחנה של נייקי ביוון- ג'ורדן ברנד קלאסיק ונבחר להיות בין 16 שחקנים מכל העולם שיזכו לטוס לארצות הברית ולשחק נגד נבחרת ארצות הברית בהיכל הכדורסל- המדיסון סקוור גארדן בניו יורק לצד כוכבי NBA כמו אינס קאנטר הטורקי ויונאס ולנציונאס הליטאי. 
בעונתו האחרונה בנוער של מכבי תל אביב זכה לשחק במדי הקבוצה הבוגרת כולל דקות ביורוליג נגד קבוצת רומא האיטלקית.[דרוש מקור]

לאחר מכן עבר לקבוצת הבת של מכבי תל אביב- הפועל יקנעם/מגידו.
בעונתו הראשונה שם כמעט והיה שותף להדחה מפתיעה של הפועל תל אביב בחצי הגמר כשקלע 22 נקודות בהדר יוסף והצליח ביחד עם קבוצתו למשוך את ההתמודדות למשחק שלישי. לאחר מכן המשיך לעוד 2 עונות במועדון.

בשנת 2014 הצטרף לאלופת המדינה דאז -מכבי חיפה ושיחק איתה בנוסף גם במסגרת המפעל האירופי - היורוקאפ. במהלך אותה עונה הושאל במסגרת חוק הכרטיס הכפול והצטרף לעירוני קריית אתא בליגה הלאומית עמה היגע לחצי הגמר בו הודחה הקבוצה בסדרה נגד הפועל עפולה. לאחר מכן המשיך לעונה נוספת במכבי חיפה.

בשנת 2016 ירד לליגה הלאומית ושיחק במדי הפועל עפולה והעפיל עם הקבוצה לחצי הגמר.

בעונת 2016–2017 שיחק במדי עירוני נהריה מליגת העל, ושיחק איתה בנוסף גם במפעלים האירופיים: ליגת האלופות והיורופקאפ שבה ההעפילה הקבוצה לרבע הגמר נגד קבוצת טלקום בון הגרמנית. 

ביולי 2017 פורסם כי חתם לשתי עונות בהפועל חיפה. בסיום עונת 2017/18 סיימה הקבוצה במקום ה-13 המוביל לליגה הארצית ובר אבן שוחרר מהקבוצה

בינואר 2019 לאחר שלא שיחק מתחילת עונת 2018/19 חתם במכבי רחובות מהליגה הלאומית, בסיום עונת 2018/19 סיימה הקבוצה במקום ה-13 וירדה לליגה הארצית.

באפריל 2019 לאחר שעזב בר אבן את הפועל חיפה, תבע בר אבן את הפועל חיפה בגין סכסוך הנוגע לחוזה אותו החזיק בקבוצה, לאחר דיון דחה בית המשפט את טענות בר אבן וחייב אותו בהוצאות המשפט

ביולי 2019 חתם בהפועל נעם מהליגה הארצית בסיום העונה סיימה הקבוצה במקום ה-10 המוביל למשחקי המבחן לליגה א' אך עקב השבתת בעקבות מגפת הקורנה נשארה הקבוצה לעונה נוספת.

באוגוסט 2020 חתם לעונה אחת בקבוצת אליצור נחל שורק.[דרוש מקור]

בעונת 2022 שיחק באליצור שומרון מהליגה הארצית ועלה איתה לליגה הלאומית.

קישורים חיצוניים
----------------

ויקישיתוף מדיה וקבצים בנושא **תומר בר אבן** בוויקישיתוף

* פרופיל, באתר eurobasket
* פרופיל, באתר פיב"א
* פרופיל, באתר היורוליג

הערות שוליים
------------

1. ↑  תומר בר אבן זומן לטורניר היוקרתי של 'נייקי' בארהב
2. ↑  עירוני נהריה: תומר בר אבן חתם לעונה - וואלה! ספורט
3. ↑  3. תומר בר אבן חתם לשנתיים בהפועל חיפה
4. ↑
5. ↑  לא עוצרת: רחובות החתימה את תומר בר אבן
6. ↑  תקדים: בר אבן תבע את הפועל חיפה ונדחה על הסף
7. ↑  הבוקר חתם בקבוצה תומר בר אבן
**דיימון סימפסון** (באנגלית: **Diamon Simpson**; נולד ב-8 בספטמבר 1987 במחוז לוס אנג'לס שבקליפורניה) הוא כדורסלן אמריקאי המשחק בעמדת הסנטר במכבי ראשון לציון. גובהו הוא 2.03.

סימפסון שיחק במכללת סנט מרי במשך 3 עונות, עד שנת 2009. שם העמיד בעונתו האחרונה ממוצעים של 13.8 נקודות, ו-10.4 כדורים חוזרים 1.9 חסימות ב-18.4 דקות משחק.

קריירה מקצוענית
---------------

לאחר שסיים את שלב המכללה, שיחק עונה אחת בליגת הפיתוח במדי "לוס אנג'לס דיפנדרס", בה רשם 15.5 נקודות ו-9.6 ריבאונדים בממוצע.
את עונת 2010/11 פתח בליגה הפיליפינית במדי קבוצת "אלסקה אסס", את תוך זמן קצר עבר לליגה הטורקית ושיחק במדי קבוצת טורק טלקום עד סיום העונה.

בעונת 2011/12 שיחק בליגה האוסטרלית במדי קבוצת אדלייד ת'רטי סיקסרז. שם רשם 14.3 נקודות ו-8.6 ריבאונדים. לקראת סיום אותה עונה, חתם ביוסטון רוקטס, אך לא רשם דקות משחק בקבוצה. בליגת הקיץ 2012 בלאס וגאס רשם סימפסון במדי יוסטון 3.7 נקודות ו-2.7 כדורים חוזרים בממוצע.

בחודש אוגוסט 2012 חתם בקבוצת מכבי אשדוד, בה העמיד ממוצעים של 17.6 נקודות, 8.6 ריבאונדים ו-1.3 אסיסטים ב-33.1 דקות (27 משחקים).

לאחר מרדף של כל קבוצות ליגת ווינר אחרי סימפסון ללא הצלחה בגלל הסכומים הגבוהים שדרש נשאר ללא קבוצה.

בנובמבר 2013 חתם סימפסון בעירוני נס ציונה העולה הטרייה לליגת העל והשתכר 70 אלף דולר בעונה.

לאחר עונת 2013/2014 בישראל חתם סימפסון בליגת הכדורסל הספרדית.

באוגוסט 2015 חתם סימפסון בעירוני נס ציונה.

ב-1 במרץ 2017 חתם סימפסון במכבי תל אביב, אך שוחרר ממנה כעבור חודש.

ב-22 בדצמבר 2018 חתם סימפסון במכבי ראשון לציון עד לסיום העונה.

ב-7 בינואר 2020 חתם סימפסון בעירוני נהריה עד לסיום העונה.

ב-29 בנובמבר 2021 חתם במכבי ראשון לציון עד לסיום העונה. זו תהיה הקדנציה השנייה שלו במועדון.

קישורים חיצוניים
----------------

* דיימון סימפסון, ברשת החברתית אקס (טוויטר)
* פרופיל, באתר Sports-Reference
* פרופיל, באתר eurobasket
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)
* סימפסון חתם במכבי אשדוד באתר "walla"
* פרופיל השחקן באתר "draftexpress"

הערות שוליים
------------

1. ↑  דיימון סימפסון מופתע משחרורו: "רציתי להישאר", בגאצקיס שוב מתוסכל, ורד כהן באתר וואלה
2. ↑  ברק חקלאי, דיימון סימפסון חתם במכבי ראשון לציון, באתר ynet, 22 בדצמבר 2018
3. ↑  כפיר אדר, ‏דיימון סימפסון חתם בעירוני נהריה עד תום העונה, באתר ONE‏, 7 בינואר 2020
**עידן פז** (נולד ב-21 בינואר 1995) הוא כדורסלן ישראלי, המשחק בעמדת הרכז בקבוצת מכבי עירוני רמת גן.

ביוגרפיה
--------

פז החל את לשחק כגיל כילד קטן בבית ספר לכדורסל של מועדון מכבי בית דגן. בגיל 12 עבר לשחק במחלקת הנוער של מכבי תל אביב.
בעונת 2010/11 זכה עם קבוצת מכבי תל אביב בגביע המדינה לנערים לאחר ניצחון בגמר על קבוצת גלבוע/מעיינות. באותה עונה הקבוצה זכתה בסגנות אליפות המדינה לנערים לאחר הפסד בגמר לא.ס רמת השרון. בעונת 2012/13 זכה עם קבוצתו בגביע המדינה לנוער לאחר ניצחון על מכבי ראשון לציון. באותה השנה זכתה הקבוצה בסגנות אליפות המדינה לנערים לאחר הפסד בגמר למכבי רעננה. בתיכון פז שיחק בנבחרת הגימנסיה הריאלית.  

עונתו הראשונה בקבוצת בוגרים הייתה בעונת 2013/14 שבה הושאל להפועל מגדל העמק מהליגה הלאומית. בתום השאלה של שנתיים חזר לשחק בעונת 2015/2016 במכבי תל אביב ובמקביל כחלק מכרטיס כפול שיחק גם בעירוני רמת גן. בעונה זו זכה עם קבוצתו בגביע המדינה בכדורסל 2015/2016. בעונת 2016/17 עבר לשחק בעירוני רעננה בתום העונה בה קלע 5 נקודות, קלט 1.7 ריבאונדים וחילק 1.6 אסיסטים, עבר לשחק במכבי קריית גת. בעונה זו קלע 5.9 נקודות וחילק 2 אסיסטים בממוצע. בעונת 2018/19 שיחק במכבי רחובות. בעונת 2019/20 שיחק במכבי הוד השרון שם קלע 7 נקודות וחילק 3.2 אסיסטים בממוצע. לקראת עונת 2020/21 חתם באליצור "איתו" אשקלון.

קישורים חיצוניים
----------------

* פרופיל השחקן באתר איגוד הכדורסל בישראל
* פרופיל השחקן באתר מנהלת ליגת העל בכדורסל

הערות שוליים
------------

1. ↑  אלופות ומחזיקות גביע הנוער בכל הזמנים, באתר ספסל
2. ↑  כפיר חודרה, עידן פז בקריית גת, אוראל לב חתם בהפועל חיפה, באתר One, ‏21 ביולי, 2017
3. ↑  ניב שמולי, הוד"ש: עידן פז חתם, באתר סלאומית, ‏26 ביולי, 2019
4. ↑  איתו אשקלון מתחמשת, באתר ספסל, ‏2 באוגוסט, 2020

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"עידן פז"**.
**אלבום וידאו** (נקרא גם **אלבום אוסף וידאו**) הוא בדרך כלל אוסף של קטעי וידאו או הופעות חיות של אותו אמן או מספר אמנים המקובצים לסרט ארוך (לעיתים קרובות) בפורמט וידאו ביתי, שעשוי להיות מורכב מיחידה אחת או יותר של DVD או בלו-ריי. אלבומי וידאו מופצים גם בפורמטים של סטרימינג והורדה דיגיטלית. במרוצת השנים, פחתו הוצאות של אלבומי וידאו שכן, את הקליפים וההופעות מעלים לאינטרנט.

ישנם אלבומי וידאו הכוללים וידאו קליפים כדוגמת *Diva: The Video Collection* שאיגד את כל הקליפים שהוציאה עד לאותה העת.

אלבומי וידאו בולטים
-------------------

במרוצת השנים יצאו אלפי אלבומי וידאו, מתוכם מספר מסוים נמכרו במאות אלפי עותקים כדוגמת:

* *Farewell 1 Tour-Live from Melbourne* מאת האיגלס: 3 מיליון עותקים.
* *Live Shit: Binge & Purge* מאת מטאליקה: 1.5 מיליון עותקים.
* *Number Ones* מאת מייקל ג'קסון: 1.3 מיליון עותקים.

הערות שוליים
------------

1. ↑  Antes de la revolución de la industria musical con la era digital y la comercialización de los disco ópticos, los videoálbumes se lanzaban en formato de vídeo doméstico analógico, en sistemas ya extintos como el Betamax o el VHS.
2. ↑  *Sarah Brightman - Diva: The Video Collection* (באנגלית), נבדק ב-2023-04-06
3. 1 2 3  Gold & Platinum, RIAA (באנגלית אמריקאית)
"**מטחנת שוקולד מס' 1**" (1913) ו"**מטחנת שוקולד מס' 2**" (1914) (בצרפתית: **Broyeuse de Chocolat**) הם שני ציורים מאת האמן הצרפתי מרסל דושאן.

הציורים מציגים מכונה לטחינת שוקולד, אותה ראה דושאן בחלון ראווה של חנות שוקולד בעיר רואן שבצרפת, בעת ששהה שם בביקור בבית הוריו. במכונה המקורית נטחנו פולי הקקאו בתוך אגן גדול על ידי גלגלים כבדים. דושאן בחר להוריד את האגן ולהציב את המטחנה על גבי שולחן קטן בעל רגליים מעוקלות. בנוסף, הוסיף דושאן למכונה גלגל שלישי. המטחנה סימלה עבור דושאן כמטפורה לאוננות, בשל האיכויות הסנסואליות שבמכונת השוקולד. בעוד שהציור המוקדם, משנת 1913, מציג איכויות ציוריות כגון תיאור אור וצל וצבעוניות, הרי שבציור המאוחר יותר מתמקד דושאן בתיאור פרספקטיבה ללא התייחסות למרחב בה ניצבת המטחנה. האיכות הגרפית של היצירה מתחזקת על ידי שימוש בחוטים, המשמשים לתיאור גלגלי המכונה. בכל, משקפת היצירה את הנטייה הגוברת בעבודותיו של דושאן לטשטוש ודחייה של רעיון "מגע היד" של האמן.

התעניינותו של דושאן במכניקה ובמכשירים מכניים באה לביטוי כבר בעבודות קודמות כגון "מטחנת קפה" (1911) או "כלה" (1912). מטחנת השוקולד הפכה לאלמנט מרכזי בתיאור ה"רווקים" ביצירתו של דושאן "הזכוכית הגדולה" (1915–1923). רפרודוקציה של "מטחנת שוקולד מס' 2" הודפסה בשער הגיליון השני של המגזין "The Blind Man (אנ')", אותו הוציאו דושאן והנרי-פייר רושה (אנ') במאי 1917.

קישורים חיצוניים
----------------

* מטחנת שוקולד מס' 1, אתר מוזיאון פילדלפיה לאמנות (באנגלית)
* מטחנת שוקולד מס' 2, אתר מוזיאון פילדלפיה לאמנות (באנגלית)

| יצירות מרכזיות של מרסל דושאן |
| --- |
| 

|  |
| --- |
| דיוקן של ד"ר דומושל (1910) • גבר צעיר ונערה באביב (1911) • עירום יורד במדרגות (1912) • כלה (1912) • גלגל אופניים (1913) • שלושה מעצורים תקניים (1913) • מטחנת שוקולד (1914/1913) • מתקן בקבוקים (1914) • רשת של מעצורים (1914) • הזכוכית הגדולה (1915–1923) • בטרם הזרוע השבורה (1915) • אפולינר באמייל (1916) • פריט מתקפל לנוסעים (1916) • מסרק (1916) • עם רעש נסתר (1916) • מלכודת (1917) • מתלה כובעים (1917) • מזרקה (1917) • 50 מ"ל של אוויר העיר פריז (1919) • L.H.O.O.Q.‎‏ (1919) • רוז סלאווי (1920) • אלמנה טרייה (1920) • מדוע לא תתעטשי רוז סלאווי? (1921) • קולנוע אנמי (1926) • הקופסה הירוקה (1934) • הקופסה במזוודה (1935–1941) • וסט (1957) • נתון (1944–1966) |

 |
הקבוצה במשחק חוץ
**גראבלין דנקירק** (בצרפתית: **Basket Club Maritime Gravelines Dunkerque**) היא קבוצת כדורסל צרפתית מהעיר גראבלין, המתמודדת בליגת העל הצרפתית וביורוקאפ.

היסטוריה
--------

המועדון נוסד בשנת 1984 ממיזוג של קבוצות מהעיר גראבלין וגראן-פור-פיליפ. בסיום עונת 1987/88 העפילה הקבוצה לראשונה לליגה הבכירה. 

בעונת 2003/04 הגיעה הקבוצה לראשונה לגמר הגביע הצרפתי והפסידה לקבוצת פו אורטז 82-74. בעונת 2004/05 הגיעה שוב לגמר, וזכתה בו לאחר ניצחון מול קבוצת שולה באסקט 79-91. בעונת 2009/10 הפסידה בגמר הגביע מול קבוצת אורליאן 73-69.

הקבוצה משתתפת במסגרות האירופאיות מאז עונת 1990/91. 

בעונת הבכורה שלה באירופה הודחה על ידי אסטודיאנטס מדריד בסיבוב השני של גביע קוראץ'. בעונת 2002/03 הגיעה עד לשמינית גמר גביע יול"ב והודחה על ידי קבוצת ק.ק. זאדאר מקרואטיה.

בעונת 2008/09, הגיעה הקבוצה עד לרבע גמר היורוצ'לנג' והפסידה לקבוצת לוקומוטיב קובאן מרוסיה בסיכום שני מפגשים.

מאז שנת 1986, אולם הבית של המועדון הוא היכל **ספורטיקה** המכיל 3,043 מקומות ישיבה, ובימים של משחקים מרובי קהל בעמידה, ניתן להגיע לכמות של 3,500 צופים.

### שחקני עבר מפורסמים

* צרפתצרפת פסקל גרונה
* צרפתצרפת ז'אן איימי טופאן
* צרפתצרפת סדריק מילר
* צרפתצרפת ז'ורז' וסטרי
* ליטאליטא דאיניוס אדומאיטיס
* ארצות הבריתארצות הברית סטיב בורט
* ארצות הבריתארצות הברית ג'רי מקאלו
* ארצות הבריתארצות הברית דני סטרונג
* ארצות הבריתארצות הברית ביל וארנר

תארים והישגים
-------------

* **הליגה הצרפתית**:
	+ מקום שני: 2004
* **הגביע הצרפתי**:
	+ זכייה (1): 2005
	+ גמר: 2003, 2010
* **הסופרקאפ הצרפתי**:
	+ זכייה (2): 2011, 2013
	+ גמר: 2005, 2012
* **יורוצ'לנג'**:
	+ רבע גמר: 2011

קישורים חיצוניים
----------------

ויקישיתוף מדיה וקבצים בנושא **גראבלין דנקירק** בוויקישיתוף
* אתר האינטרנט הרשמי של גראבלין דנקירק

| ליגת העל הצרפתית - עונת 2023/2024 |
| --- |
| 

|  |
| --- |
| אלאן שאלון • אסוול ליון-וילרבאן • בורק • בלואה באסקט • גראבלין דנקירק • דיז'ון באסקט • לה-מאן סארת • לה פורטל • לימוז' • מונקו • מטרופוליטנס 92 • נאנטר • נאנסי • סן-קנטן • פריז בסקטבול • קוראל רואן באסקט • שולה באסקט • שטרסבורג |

 |
בית הכנסת העתיק
בית הכנסת במהלך מלחמת העולם השנייה
המראה הפנימי של בית הכנסת
**בית הכנסת העתיק** (ביידיש: **אַלְטֶע שׁוּל**) של קרקוב הוא בית הכנסת העתיק ביותר בפולין שעדיין עומד על תלו. הוא נמצא בקז'ימייז', פרבר של קרקוב שהיה בעבר עיר עצמאית. בית הכנסת היווה, עד השואה, אחד מבתי הכנסת המרכזיים של יהדות קרקוב.

זמן ייסודו של בית הכנסת אינו ברור. על פי מקורות שונים, בית הכנסת נבנה בשנת 1407 או בשנת 1492 (לפני גירוש היהודים מקרקוב בשנת 1495 ומעבר קהילת קרקוב לקז'ימייז'). הוא שופץ בשנת 1570 תחת פיקוחו של אדריכל איטלקי, מתיאו גוצ'י. במהלך השיפוץ הוגבהו קירות בית הכנסת כדי שיוכל לעמוד בפני מתקפה ולהגן על הנמצאים בו; הקירות ומספר קישוטי פנים עוטרו בסגנון גותי. 

בשנת 1794 נאם בבית הכנסת הגנרל הפולני תדיאוש קושצ'ושקו, וקרא ליהודים להצטרף למאבק לעצמאות פולין שבהנהגתו. 

במהלך מלחמת העולם השנייה, בית הכנסת נהרס ויצירות האמנות בו נשדדו על ידי הגרמנים. בתקופות מסוימות במלחמה שימש המקום כמחסן עבור הצבא הגרמני. בשנת 1943 הוצאו בו להורג 30 בני ערובה פולנים.

לאחר המלחמה, בשנים 1959-1956, שופץ המבנה על פי אפיונו הגותי כפי שנבנה על ידי גוצ'י. המבנה משמש כיום כאגף של המוזיאון ההיסטורי של קרקוב, העוסק בקהילה היהודית של העיר.

קישורים חיצוניים
----------------

ויקישיתוף מדיה וקבצים בנושא **בית הכנסת העתיק** בוויקישיתוף
* 

* אתר האינטרנט הרשמי של בית הכנסת העתיק (באנגלית)

* אתר האינטרנט הרשמי של בית הכנסת העתיק (בפולנית)
* אוגניוש דודה, בתי הכנסת העתיקים בקרקוב: בית הכנסת 'הישן' (ה'אלטשול'), באתר מט"ח
* בתי כנסת ובתי קברות בקרקוב: בית הכנסת הישן (אורכב 02.07.2015 בארכיון Wayback Machine), באתר חב"ד קרקוב
* The Old Synagogue: ul. Szeroka 24, Jewish Krakow
* Old Synagogue, Krakow, sacred destinations
פירוש נוסף ערך זה עוסק במושב בישראל. אם התכוונתם למשמעות אחרת, ראו גבתון (פירושונים).
{{בוט יישובים/0196
|שם=גבתון|
|שם בערבית=|
|מוצא המייסדים= מרכז אירופה|

|מפה דינמית=

מפהמפת היישובים של מועצה אזורית ברנר  
באדום - גבתון  
בירוק - מיקום בניין המועצה
|סמל=
|דגל=|
|תמונה=|
|כתובית=מגדל המים בכניסה המזרחית למושב|
|מקור קואורדינטות=תבנית|
|אתר אינטרנט=
**גִּבְּתוֹן** הוא מושב עובדים ליד רחובות המשתייך למועצה אזורית ברנר והיישוב הצפוני ביותר בה.

היסטוריה
--------

המושב הוקם בשנת 1933, כחלק מתוכנית התיישבות האלף (תוכנית שבה הוצע ליישב 1,000 משפחות עובדים באיזור מטעים, תוך השתתפות הפועלים המתיישבים במימון עצמי. בפועל יושבו פחות מ-500 משפחות עקב המשבר הכלכלי), במסגרתה הוקמו מושבים חקלאיים קטנים מסביב ליישובים הגדולים והמבוססים (רחובות ממזרח, קבוצת שילר מדרום). יישוב כזה נקרא יישוב ספר, במטרה לסייע בהגנתם מפני פורעים ערביים - במקרה זה, מפני תושבי זרנוגה השכנה ממערב (כיום קריית משה). 

המושב נקרא על שם העיר המקראית גבתון, הנזכרת כעיר לויים בנחלת שבט דן (ספר יהושע, פרק י"ט, פסוק מ"ד), ולאחר מכן כעיר פלשתית (ספר מלכים א', פרק ט"ו, פסוק ט"ז). בגבתון הקדומה נעשו הפיכות בממלכת ישראל, כגון הפיכתו של בעשא בן אחיה וכן הפיכתו של עמרי כנגד זמרי.

תושבי המושב עסקו בחקלאות. כל משפחה קיבלה משק שכלל חלקה בת 4.5 דונם. לכל משק היו פרה, לול תרנגולים וגידולים שונים כגון פרדסים ושאר מטעים ופירות מאכל. לרוב הפרדסים תפסו חלק ניכר בענף החקלאות במושב.
כיום לכל משק יש לול ישן, רובם אינם בשימוש, אך הפרדסים עדיין משמשים כמקור הכנסה לחלק מתושבי המושב.

באמצע שנות ה-90 של המאה ה-20, ביקשה עיריית רחובות לספח את המושב לשטח השיפוט העירוני שלה בטענה שבהיותו מוקף בשטחים רחובותיים מצפון, ממזרח וממערב, אין לו זכות קיום עצמאית. התנגדותם של אנשי המושב ושל הארגונים הירוקים בלמה תוכניות אלה. 
בגבתון פועלת תנועת הנוער בני המושבים.

בגבתון מתגוררים כיום כ-300 תושבים. לאחרונה, אושרה תוכנית פיתוח שתאפשר את הגדלת האוכלוסייה עד ל-900 תושבים.

* מבט על גבתון באוקטובר 1939מבט על גבתון באוקטובר 1939
* עמדת הגנה עם חרכי ירי מתקופת המרד הערבי 1936-1939עמדת הגנה עם חרכי ירי מתקופת המרד הערבי 1936-1939

קישורים חיצוניים
----------------

ויקישיתוף מדיה וקבצים בנושא **גבתון** בוויקישיתוף
* אתרים בכפר גבתון, אתר תפוז
* עדויות של חנה פרליס, מוותיקות הכפר
* גבתון באתר המועצה האזורית ברנר
* רון פלד, הסיפור מאחורי גבתון, באתר ynet, 1 בדצמבר 2008

הערות שוליים
------------



|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  יישובי מועצה אזורית ברנר (מחוז המרכז) |
| --- |
| קיבוצים | גבעת ברנר • קבוצת שילר |
| מושבים | בית אלעזרי • בניה • גבתון • קדרון |
| שיכון משפחות | מחנה תל נוף |
| 
מפת יישובי המועצה האזורית
מפהמפת היישובים של מועצה אזורית ברנרבאדום - גבתוןבירוק - מיקום בניין המועצה
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007588160905171

 |
**פדרו אוביאנג** (בספרדית: **Pedro Obiang**; נולד ב-27 במרץ 1992) הוא כדורגלן ספרדי-משווני המשחק בעמדת הקשר בססואולו ובנבחרת גינאה המשוונית.

קריירת מועדונים
---------------

אוביאנג נולד באלקלה דה אנארס והחל לשחק בקבוצות מקומיות, ממנה הצטרף לקבוצת הנוער אתלטיקו מדריד. בשנת 2008 הצטרף לזו של סמפדוריה האיטלקית. ב-12 בספטמבר 2010 אוביאנג חתם על חוזה לחמש שנים בקבוצה הבוגרת ובאותו יום ערך את הופעת הבכורה שלו בקבוצ הבוגרת בתיקו 3-3 ליובנטוס. ב-16 בדצמבר ערך את הופעת הבכורה שלו בזירה האירופית 0–2 לדברצן.

ב-10 ביוני 2015, אוביאנג חתם לארבע שנים בווסטהאם יונייטד מהפרמייר ליג. ב-15 באוגוסט ערך את הופעת הבכורה שלו בקבוצה בהפסד 1–2 ללסטר סיטי. ב-4 בפברואר 2017, אוביאנג כבש את שער הפרמייר ליג הראשון שלו במשחק הליגה נגד סאות'המפטון. ב-20 במרץ 2017, נפצע בקרסול וסיים את העונה. שער הליגה שלו נגד טוטנהאם הוטספר באותה עונה, נבחר לשער העונה של וסטהאם.

ב-24 ביולי 2019, אוביאנג חתם בססואולו מהסרייה א'. הוא אובחן כסובל ממחלת סימפונות ריאה באוגוסט 2021 והושמט מכל פעילות ספורטיבית כאמצעי זהירות. באוגוסט 2021 אובחנה אצלו דלקת סימפונות, ונאסר עליו לעסוק בפעילות ספורטיבית. ב-2 באוקטובר 2022 חזר לשחק כדורגל בניצחון 0-5 נגד סלרניטנה.

קריירה בינלאומית
----------------

בצעירותו, אוביאנג שיחק בנבחרות הצעירות של ספרד. בזכות מוצאו הפנגי, זכה להתעניינות גם מגבון וגינאה המשוונית, ממנה הגיעו סבו וסבתו.

אוביאנג זומן לסגל נבחרת גינאה המשוונית לקראת גביע אפריקה לאומות 2012, אך אוביאנג דחה את ההצעה. באפריל 2015 הביע את רצונו לייצג את המדינה וב-7 בנובמבר 2018 זומן לראשונה לסגל הנבחרת. 11 ימים לאחר מכן, ערך את הופעת הבכורה שלו בנבחרת בהפסד 0–1 לסנגל. ב-22 במרץ 2019 הבקיע את שער הבכורה שלו בנבחרת בניצחון 1–4 נגד סודאן.

קישורים חיצוניים
----------------

ויקישיתוף מדיה וקבצים בנושא **פדרו אוביאנג** בוויקישיתוף
* פדרו אוביאנג, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**אליוט אנדרסון** (באנגלית: **Elliot Anderson**; נולד ב-6 בנובמבר 2002 בוויטלי ביי שבאנגליה) הוא כדורגלן אנגלי-סקוטי המשחק בעמדת הקשר ההתקפי בקבוצת ניוקאסל יונייטד מהפרמייר ליג.

קריירת מועדונים
---------------

אנדרסון גדל במחלקות הנוער של וולסנד בויז קלאב וניוקאסל יונייטד. ב-9 בינואר 2021 ערך את הופעת הבכורה שלו בקבוצה הבוגרת של ניוקאסל יונייטד, בהפסד 2-0 לארסנל במסגרת הסיבוב השלישי של גביע ה-FA לעונת 2020/2021. זו הייתה הופעתו היחידה בעונה זו.

ב-31 בינואר 2022 הושאל אנדרסון לבריסטול רוברס מהפוטבול ליג השנייה עד לתום עונת 2021/2022. הוא ערך 21 הופעות ליגה במהלך תקופת ההשאלה, בהן הבקיע שבעה שערים.

לאחר תקופת ההשאלה חזר אנדרסון לניוקאסל, ובעונת 2022/2023 ערך 22 הופעות ליגה וסייע לניוקאסל יונייטד לסיים את העונה במקום הרביעי בליגה ולהעפיל לליגת האלופות. ב-19 בספטמבר 2023 ערך את הופעת הבכורה שלו בליגת האלופות, בתיקו 0-0 נגד מילאן במסגרת שלב הבתים לעונת 2023/2024.

קריירה בינלאומית
----------------

אנדרסון שיחק בנבחרות הצעירות של אנגליה וסקוטלנד.

בחודש אוגוסט 2023 זומן אנדרסון לסגל נבחרת סקוטלנד לקראת משחק מוקדמות יורו 2024 נגד נבחרת קפריסין ומשחק הידידות נגד נבחרת אנגליה, אך נגרע מהסגל בשל פציעה.

קישורים חיצוניים
----------------

הערות שוליים
------------

1. ↑  Elliot Anderson Signs For Rovers! באתר הרשמי של בריסטול רוברס, 31 בינואר 2022 (באנגלית)
2. ↑  Steve Clarke confirms squad for Cyprus and England matches באתר הרשמי של התאחדות הכדורגל הסקוטית, 28 באוגוסט 2023 (באנגלית)
3. ↑  Elliot Anderson to snub Scotland as Newcastle star opts to chase England call באתר Daily Record, ‏ 13 בספטמבר 2023 (באנגלית)
**שרי סטונר** (באנגלית: **Sherri Stoner**; נולדה ב-16 ביולי 1959) היא שחקנית אמריקאית.

ביוגרפיה
--------

סטונר נולדה בסנטה מוניקה, היא שיחקה בתפקידי אורח במספר סדרות טלוויזיה וביניהן ב"בית קטן בערבה", ב-1984 שיחקה בסרט המדע הבדיוני "Impulse", ב-1986 שיחקה בסרט הקומדיה השחורה "Reform School Girls" הנחשב כסרט פולחן.

היא שימשה כמודל עבור עיצוב ההנפשה בפיתוח דמותה של אריאל ב"בת הים הקטנה" ובדמותה של בל ב"היפה והחיה".

היא הייתה בין כותבי התסריט של הסרטים "קספר" ו-"My Favorite Martian" בו שיחק בין היתר כריסטופר לויד, היא הפיקה את הסדרה "עלילות טייני טון".

קישורים חיצוניים
----------------

ויקישיתוף מדיה וקבצים בנושא **שרי סטונר** בוויקישיתוף

* שרי סטונר, במסד הנתונים הקולנועיים IMDb (באנגלית)
* שרי סטונר, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007453134305171
* BNE: XX1287977
* BnF: cb14045412v (data)
* GND: 1020541520
* ISNI: 0000 0000 5933 4348
* LCCN: n94053430
* SNAC: w6c00nqh
* VIAF: 212485
* WorldCat: lccn-n94053430

 |
**ג'יימס זוגבי** (**James J. Zogby** נולד ב-1945) הוא סופר ומרצה ערבי-אמריקאי, המייסד ויושב ראש זה כ-30 שנה של המכון הערבי-אמריקאי (אנ').

ביוגרפיה
--------

הוא נולד בניו יורק להורים ממוצא לבנוני מרוני. הוא למד ב-Le Moyne College וסיים בשנת 1967 תואר בכלכלה. בשנת 1975 סיים דוקטורט מ-Temple University ואחר כך המשיך ללימודי פוסט דוקטורט באוניברסיטת פרינסטון כעמית מחקר של הקרן הלאומית למדעי הרוח.

בשנת 1980 ייסד יחד עם הסנטור ג'יימס אבורזק את הליגה הערבית נגד השמצה ועמד בראש הארגון עד לשנת 1984. בשנת 1985 הקים את המכון הערבי-אמריקאי ומאז הוא עומד בראשו.

  

זוגבי נמצא בוועד המייעץ לאיגוד האמריקאי לחירויות אזרחיות, בוועדה המייעצת לענייני המזרח התיכון במשמר זכויות האדם, ב-Council on Foreign Relations.

זוגבי מקורב במשך שנים למפלגה הדמוקרטית בארצות הברית. בשנת 2001 הוא מונה לוועד המנהל של "הוועדה הדמוקרטית הלאומית" (Democratic National Committee), הוועדה אחראית לפיתוח וקידום מצע המפלגה הדמוקרטית וכן לגיוס כספים.

הוא כותב בעיתון המקוון הפינגטון פוסט. ספרו, "Arab Voices: What They Are Saying to Us, and Why it Matters", יצא בשנת 2010 בהוצאת Palgrave Macmillan.

זוגבי נשוי לאיליין מקמאהון ואב לחמישה ילדים.

קישורים חיצוניים
----------------

ויקישיתוף מדיה וקבצים בנושא **ג'יימס זוגבי** בוויקישיתוף
* ג'יימס זוגבי, ברשת החברתית אקס (טוויטר)
* ביוגרפיה, באתר המכון הערבי האמריקאי
* ג'יימס זוגבי, יו"ר המכון הערבי-אמריקאי: איראן משתמשת בישראל ככלי,מאת נטשה מוזגוביה, הארץ
* יוזמה ערבית למניעת ועידה כושלת, מאת ג'יימס זוגבי
* Viewpoint, תוכנית ראיונות בהנחיית זוגבי

הערות שוליים
------------

1. ↑  ג'יי. ג'יי. גולדברג, שאלה של אמון, באתר העין השביעית, 4 במרץ 2009
2. ↑  נתן גוטמן,, גל שנאה לערבים בארה"ב, באתר הארץ, 15 בספטמבר 2001
3. ↑  אתר למנויים בלבד מצע המפלגה הדמוקרטית קורא לעצמאות פלסטינית, אך לא לסיום הכיבוש, באתר הארץ, 27 ביוני 2016  
אורי ניר, בבחירות הבאות בוש יכול לשכוח מאתנו, באתר הארץ, 30 במרץ 2003

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278512305171
* BIBSYS: 12006851
* ISNI: 0000 0000 2364 650X
* LCCN: n82076299
* NKC: ola2013757821
* NTA: 34040535X
* SUDOC: 151763801
* VIAF: 70274903
* WorldCat: lccn-n82076299

 |
**מרי קוסטה** (באנגלית: **Mary Costa**; נולדה ב-5 באפריל 1930) היא זמרת אופרה ושחקנית אמריקאית.

ביוגרפיה
--------

קוסטה נולדה בנוקסוויל, שם גרה חלק ניכר מילדותה. היא גדלה כבפטיסטית ומגיל שש שרה סולו בבית ספר של יום ראשון בו למדה. בתיכון היא שרה במקהלה. כשהייתה בשנות העשרה המוקדמות שלה, עברה עם משפחתה להתגורר בלוס אנג'לס, שם סיימה את לימודי התיכון. לאחר בית הספר היא למדה בקונסרבטוריון למוזיקה בלוס אנג'לס. בשנים 1948–1951 הופיעה עם הקומיקאי אדגר ברגן בתוכנית הרדיו שלו. היא גם שרה עם דין מרטין וג'רי לואיס.

בשנת 1952, לאחר שפגשה אנשים במסיבה עם בעלה לעתיד, הבמאי פרנק טשלין, היא נבחנה לתפקיד הנסיכה אורורה בסרט "היפהפייה הנרדמת" של חברת וולט דיסני. מספר שעות לאחר מבחן הבד נודע לה שהיא התקבלה לתפקיד. הסרט יצא שבע שנים לאחר מכן, בשנת 1959. על השתתפותה בסרט זכתה בתואר אגדות דיסני בשנת 1999.

בשנת 1953 שיחקה בסרט הקומדייה "Marry Me Again".

בשנת 1958 נקראה קוסטה להחליף את אליזבת שוורצקופף בקונצרט גאלה. בעקבות הביקורות הטובות שקיבלה, היא הוזמנה להופיע בתפקיד הראשי בהפקה האופראית "The Bartered Bride", שהופקה על ידי המפיק הגרמני קרל אברט.

בשנת 1972 גילמה את אשתו של יוהאן שטראוס בסרט ביוגרפי על חייו.

קישורים חיצוניים
----------------

ויקישיתוף מדיה וקבצים בנושא **מרי קוסטה** בוויקישיתוף

* מרי קוסטה, במסד הנתונים הקולנועיים IMDb (באנגלית)
* מרי קוסטה, באתר AllMovie (באנגלית)
* מרי קוסטה, במסד הנתונים הקולנועיים KinoPoisk (ברוסית)
* מרי קוסטה, באתר MusicBrainz (באנגלית)
* מרי קוסטה, באתר Yandex.Music (ברוסית)
* מרי קוסטה, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007398509505171
* BNE: XX4814815
* BnF: cb13929856j (data)
* GND: 134684664
* ISNI: 0000 0000 5514 3050
* LCCN: no92022070
* MusicBrainz: e9d831e3-90eb-4c1e-9962-93c35083ab7f
* NTA: 37752252X
* SNAC: w6m37ck8
* VIAF: 46328576
* WorldCat: lccn-no92022070

 |
אין לבלבל עם אין לבלבל ערך זה עם הערך "אריסטיד בריאן", העוסק במדינאי הצרפתי זוכה פרס נובל לשלום.

אריסטיד ברואן עם צעיף, טולוז לוטרק, ליטוגרפיה משנת 1892 כרזה עבור תיאטרון לז אמבסאדר
**אריסטיד ברואן** (בצרפתית: **Aristide Bruant**; ‏6 במאי 1851 – 11 בפברואר 1925) היה זמר, משורר, קומיקאי ובעל מועדון קברט בפריז במפנה המאה העשרים. מוזכר כאחד מאבות הסוגה *Chanson réaliste* (השאנסון (שיר) הריאליסטי)

תולדות חייו
-----------

לואי ארמאן אריסטיד ברואן (Louis Armand Aristide Bruand) נולד למשפחה בורגנית בכפר סמוך לאורליאן. ב-1866, בגיל 15, עזב את בית אביו ועבר למונמארטר וב-1870 התגייס ללחום כחייל במלחמת צרפת–פרוסיה. אחד מכשרונותיו היה להקשיב לשיחות חולין שהתנהלו סביבו ולהלחינם לכדי סיפור-בשיר, לרוב שנון ובעל עוקץ פוליטי. הוא החל להופיע עם יצירותיו אלה בקפה-קונצרט (cafe-concerts, בית קפה עם הופעה מוזיקלית) שונים, עד שקיבל מעמד של מופע קבוע במועדון "החתול השחור" (Le Chat Noir) למרגלות גבעת מונמרטר. לבושו הקבוע כלל מגפיים גבוהים שחורים, מכנסיים שחורים וכובע שחור, עם חולצה אדומה וצעיף אדום, כפי שתיעד אותו הצייר אנרי טולוז לוטרק, שהיה אחד מבאי לז אמבסאדר, אחד המועדונים שבהם הופיע.

ב-1885 רכש את הבית בשדרות רוששואר (Boulevard de Rochechouart) ‏84, בו פעל "החתול השחור" (שהתרחב ועבר למקום אחר) ופתח מועדון משלו, בשם *Le Mirliton* (החלילית). מועדון זה הצטיין בהעלאת מופעים בוטים של הקראת שירה מודרניסטית חתרנית, הן פוליטית והן מבחינה מוסרית. הזמרים המופיעים, ובראשם ברואן עצמו, לא היססו להטיח בקהל מילים ולתאר סיטואציות מיניות ופליליות, כולל הטחת עלבונות אישיים בקהל, במסגרת של אלתור זועם וביקורתי (בדומה לסטנד-אפ). בפרט נועד הדבר על מנת להלעיג על בני המעמדות הגבוהים שפיתחו מנהג לבלות באזורי העוני והזנות של מונמרטר ופיגאל ("slumming"). כנהוג במועדוני הקברט של התקופה, ברואן הוציא לאור כתב עת ששמו כשם המועדון שלו, שהכיל את תמלילי השירים והמערכונים שהועלו על הבמה ואף אירח כותבים לטורים אישיים בנושאים שונים. כן הוציא לאור אנתולוגיות של שירה עממית, בהן שילב משיריו המקוריים.

מבחינה פוליטית נטה ברואן לימין השמרני, היה מתומכיו של ז'ורז' בולנז'ה ותקף את הרפובליקה הצרפתית השלישית מימין. כמו כן היה אנטישמי ארסי למדי.

שירים שכתב וביצע זכו לביצוע מחודש, בעיקר על ידי אדית פיאף.

קישורים חיצוניים
----------------

ויקישיתוף מדיה וקבצים בנושא **אריסטיד ברואן** בוויקישיתוף
* שירים, כרזות ותוכניות מופעים של ברואן, ארכיון האינטרנט
* בילי מלמן,  קאן קאן ומיוזיק הול: תרבות המונים ופוליטיקה, סרטון באתר יוטיוב

הערות שוליים
------------

1. ↑  ראו למשל Catherine Dutheil-Pessin, La Chanson réaliste. Sociologie d’un genre

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259011905171
* BNE: XX1206421
* BnF: cb11894238r (data)
* GND: 116723920
* ISNI: 0000 0001 2132 6067
* LCCN: n83128059
* MusicBrainz: cd8667d3-ce8b-4a59-9a44-92e084a5a8a5
* NKC: xx0240907
* NLG: 214290
* NTA: 067526756
* SNAC: w6z03vrv
* SUDOC: 026755610
* Trove: 819620
* VIAF: 51686469
* WorldCat: lccn-n83128059

 |
סימון סלע באלטה ויה 1
**אלטה ויה 1** הוא טרק באורך של 150 קילומטרים, העובר במזרח הדולומיטים באיטליה בכוון מצפון לדרום. הוא עובר בכמה מהנופים היפים ביותר בהרי הדולומיטים. השביל מתחיל ב- "Pragser Wildsee", ליד טובלאך ומסתיים בעיירה בלונו.

זהו המסלול הקלאסי והקל ביותר בהרי הדולומיטים. חלקו הדרומי של המסלול נחשב קשה יותר. נדרשים כ-7 עד 12 ימים להשלמת המסלול המלא. יום טיפוסי במסלול עשוי לכלול כשבע שעות הליכה, עם עליות וירידות של כ-1000 מטר.

העונה הטובה ביותר לצעידה באלטה ויה 1 היא מאמצע יוני עד תחילת אוקטובר. הבקתות (Rifugio) נסגרות בדרך כלל באמצע ספטמבר. המסלול מסומן על ידי משולשים כחולים כהים עם המספר 1.

השביל הושלם בשנת 1969, והוא נחשב לאחד הטרקים היפים ביותר באירופה

 סימון שביל אלטה ויה 1

הולכים בשביל
------------

הלינה באוהל והבערת אש אסורות לאורך כל המסלול, אך יש שפע מקומות לינה בבקתות הרים ובמלונות בעמקים הסמוכים. במהלך חודשי יולי ואוגוסט יש צורך בהזמנת מקום מראש.

ברוב העונה מזג האוויר קריר ומושלם להליכה. אך רצוי להצטייד גם לגשמים, שכן מזג האוויר בהרים עשוי להיות הפכפך, ובכלל בדולומיטים יורדים גשמים רבים.

באלטה ויה 1 יש מספר קטעי ויה פראטה. אך רובם הם קטעים אלטרנטיביים למסלול העיקרי, וניתן להשלים את המסלול כולו מבלי לעבור באף אחד מהם. אין צורך בציוד טיפוס מיוחד.

הנקודה הגבוהה ביותר במסלול היא Monte Lagazuoi שגובהו 2,750 מטר. על ההר בקתת הרים גדולה, עם מקום לינה ל-69 אנשים.

 ריפוג'יו סנס (Sennes) - 2116 מטר. אחת מאפשרויות הלינה לסוף היום הראשון של המסלול

ראו גם
------

* דולומיטים
* ויה פראטה

תצלומים
-------

טיילים סמוך לתחילת המסלול

קישורים חיצוניים
----------------

ויקישיתוף מדיה וקבצים בנושא **אלטה ויה 1** בוויקישיתוף
* מפות טיולי טבק מבית Omnimap
* מפת בקתות ההרים (ריפיוג'י) באלטה ויה 1.
* Rifugio Biella, אחד ה רפיוג'י באלטה ויה 1
* הדרכים הגבוהות של הדולומיטים
* מדריך למסלולים הגבוהים בדולומיטים
* Monte Lagazuoi ומנהרות ויה פראטה Lagazuoi
* טיולי ריצה וטרקים מאורגנים באלטה ויה 1

הערות שוליים
------------

1. ↑  Alta Via 1 - דולומיטים איטליה, באתר www.hike.co.il
2. ↑  Rushby, Kevin (2022-03-19). "Walks of a lifetime: six epic mountain hikes across Europe". *The Guardian* (באנגלית בריטית). ISSN 0261-3077. נבדק ב-2023-09-30.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4455407-2

 |
**אסדר תושבחתא** (גם: **אושפיזין קדישין**) הוא פיוט לחג הסוכות בשפה הארמית, שנכתב על ידי רבי דוד בן חסין, המפורסם שבפייטני מרוקו שחי ופעל במאה ה-18.

מבנה ומשקל
----------

השיר בן ארבעה עשר בתים ופזמון חוזר. אקרוסטיכון השיר הוא **אני דוד בר אהרן חזק נר"ו**.

הבתים בני חמש צלעות, בכל צלע שש הברות. הצלע הראשונה מתחרזת עם השלישית והרביעית, והחמישית בסיומי הבתים מתחרזת עם הפזמון.

תוכן
----

הפיוט מבוסס על תורת הקבלה, והוא כולל ביטויים קבליים מן הזוהר, במתכונת שירי האר"י. פיוט נוסף ממחבר זה על דרך הקבלה הוא "לולב ומיניו לעם אמונים". 

עניינו של הפיוט מבוסס על דברי הזוהר, לפיהם שבעת האושפיזין מכוונים כנגד שבע הספירות (התחתונות): אברהם – כנגד ספירת החסד, יצחק - כנגד הגבורה, וכן הלאה. לפי הזוהר בכל אחד מימי חג הסוכות מתארח בסוכה אורח (=אושפיז) אחד מהשבעה, ועל שבעת האורחים נאמר בתורה "בסוכות תשבו שבעת ימים" - "שבעת ימים" הם שבעת האורחים המקבילים לספירות המכונות גם "ימים". הזוהר מוסיף: 

> 
> כי הא דרב המנונא סבא כד הוה עייל לסוכה הוה חדי וקאים על פתחא דסוכה מלגאו, ואמר: 'נזמן לאושפיזין', מסדר פתורא וקאים על רגלוהי ומברך, ואומר 'בסוכות תשבו שבעת ימים, תיבו אושפיזין עילאין תיבו, תיבו אושפיזי מהימנותא תיבו'...
> 
> 
> [**תרגום**: רב המנונא סבא כאשר היה נכנס לסוכה היה שמח ועומד על פתח הסוכה מבפנים ואומר: 'נזמין את האושפיזין [=האורחים]'. מסדר את השולחן ועומד על רגליו ומברך, ואומר 'בסוכות תשבו שבעת ימים, שבו אושפיזין עליונים שבו, שבו אושפיזין של האמונה שבו'...]
> 
> 
> 
> — ספר הזוהר, פרקת אמור, חלק ג, דף קג, ב
> 

בהתאם לדברי הזוהר השיר הולך ומציג כל אחד מן האושפיזין, פורט את שבחם וקדושתם, ומבאר את בחינתם על פי תורת הספירות. בשיר התייחסות נרחבת גם ל"הזמנת" האושפיזין אל הסוכה, שהותם בה, "אכילתם" ("נהמא דאורייתא": לחמה של תורה), ואמירת חידושי תורה על ידם. השיר מסיים בזכות הגדולה הנופלת בחלקנו באירוח האושפיזין הקדישין, אשר משרים עלינו ברכות רבות.

תפוצה
-----

הפיוט נדפס לראשונה בספר 'תהלה לדוד' – שירי רבי דוד בן חסין, באמסטרדם שנת תקס"ז (1807) (דף לז, ב). בראשו נכתב: "שירים לחג הסוכות מיוסדים על הלכות סוכה ועל ד' מינים שבלולב. וזה יצא ראשונה על ז' אושפיזין קדישין. נועם: 'אל ארץ עזובה'. סימן: אני דוד בר אהרן חזק נר"ו." מאז נדפס במחזורים ושירי זמרה רבים של יהדות מרוקו, בהם: 'חמד אלהים' (ליוורנו תרפ"ז דף קלא), 'ירים משה' (מהדורה ראשונה עמ' קו). 

כרבים משיריו של רבי דוד בן חסין, הפיוט התקבל בקרב יהודי מרוקו והוא מושר בימי חג הסוכות.

לקריאה נוספת
------------

* אפרים חזן ודוד אליהו אלבאז (עורכים), **תהלה לדוד – קובץ שירתו של רבי דוד בן חסין זצ"ל**, מהדורה מדעית בהוצאת אורות יהדות המגרב 1999, עמ' 287-290.
* **יגל יעקב המבואר**, מכון אור לישרים, מכון עוז והדר, תשע"ו, עמ' תרמט-תרנו.
* ישראל דוידזון, **אוצר השירה והפיוט**, חלק א עמ' 314 (6905).

קישורים חיצוניים
----------------

* אסדר תושבחתא במילין ורחשין – מילים וביצועים, באתר המוזיקה של הספריה הלאומית

הערות שוליים
------------

1. ↑  בועז הוס, '**כמראה זהר': חיבורים, שירים ופרודיות בלשון הזוהר**, בתוך: **וזאת ליהודה - קובץ מאמרים המוקדש לחברנו פרופ‘ יהודה ליבס לרגל יום הולדתו השישים וחמישה**, עמ' 374.
2. ↑  משה חלמיש, 'מעמד הקבלה במארוקו', בתוך: אפרים חזן (עורך), **מחקרי משגב ירושלים בספרויות עם ישראל**, עמ' 135-136.
3. ↑  **תהלה לדוד** (להלן פרק לקריאה נוספת), מבוא עמ' 70-71.
**נונו מיגל דה קושטה ג'ויה** (בפורטוגזית: **Nuno Miguel da Costa Jóia**; נולד ב-10 בפברואר 1991 בפראיה שבכף ורדה) הוא כדורגלן מכף ורדה המשחק בעמדת החלוץ בקבוצת קסימפאשה מליגת העל הטורקית ובנבחרת כף ורדה.

קריירת מועדונים
---------------

דה קושטה החל את הקריירה המקצוענית שלו בקבוצת אובאן מהליגה החמישית בצרפת.

ב-3 באוגוסט 2015 חתם דה קושטה בוואלנסיין מליגת המשנה הצרפתית. הוא שיחק במועדון במשך שתי עונות, בהן ערך 45 הופעות ליגה והבקיע 19 שערים.

ב-3 ביולי 2017 חתם דה קושטה על חוזה לארבע עונות בשטרסבורג מליגת העל הצרפתית. ב-5 באוגוסט הוא ערך את הופעת הבכורה שלו במועדון, בהפסד 0–4 לאולימפיק ליון במסגרת המחזור הראשון בליגה לעונת 2017/2018. ב-4 בספטמבר הבקיע את שער הבכורה שלו במועדון, בהפסד 1–2 לנאנט במסגרת המחזור השביעי בליגה באותה עונה. הוא שיחק במועדון במשך שתי עונות וחצי, בהן ערך 74 הופעות ליגה והבקיע 14 שערים. בעונת 2018/2019 זכה עם שטרסבורג בגביע הליגה הצרפתית.

ב-29 בינואר 2020 חתם דה קושטה בנוטינגהאם פורסט מהפוטבול ליג צ'מפיונשיפ. ב-11 בפברואר הוא ערך את הופעת הבכורה שלו במועדון, בהפסד 0–1 לצ'רלטון את'לטיק במסגרת המחזור ה-32 בליגה לעונת 2019/2020. עד לתום עונה זו ערך עשר הופעות ליגה במדי המועדון, ובתחילת עונת 2020/2021 ערך שתי הופעות ליגה נוספות.

ב-5 באוקטובר 2020 הושאל דה קושטה למשך עונה אחת למוסקרון מליגת העל הבלגית. ב-18 באוקטובר הוא ערך את הופעת הבכורה שלו במועדון, בהפסד 0–2 לאויפן במסגרת המחזור התשיעי בליגה לעונת 2020/2021. ב-22 בנובמבר הבקיע את שער הבכורה שלו במועדון, בהפסד 1–4 לראסינג גנק במסגרת המחזור ה-13 בליגה. בסך הכל ערך דה קושטה 25 הופעות ליגה במדי המועדון במשך תקופת ההשאלה, בהן הבקיע שישה שערים.

ב-31 באוגוסט 2021 הושאל דה קושטה למשך עונה אחת לקן מליגת המשנה הצרפתית. הוא ערך 24 הופעות ליגה במדי המועדון במשך תקופת ההשאלה, בהן הבקיע תשעה שערים.

ב-5 באוגוסט 2022 חתם דה קושטה באוסר לשנתיים.

קריירה בינלאומית
----------------

ב-4 ביוני 2016 ערך דה קושטה את הופעת הבכורה שלו בנבחרת כף ורדה, בניצחון 1–2 על נבחרת סאו טומה ופרינסיפה במסגרת מוקדמות גביע אפריקה לאומות 2017. במשחק זה הבקיע את שער הבכורה שלו בנבחרת.

תארים
-----

שטרסבורג
* גביע הליגה הצרפתית (1): 2018/2019

קישורים חיצוניים
----------------

ויקישיתוף מדיה וקבצים בנושא **נונו דה קושטה** בוויקישיתוף
* 
* נונו דה קושטה, ברשת החברתית אקס (טוויטר)

* נונו דה קושטה, ברשת החברתית אינסטגרם

* פרופיל, באתר Transfermarkt

* פרופיל, באתר Soccerway

* פרופיל, באתר National Football Teams

* פרופיל, באתר FootballDatabase.eu

הערות שוליים
------------

1. ↑  NUNO DA COSTA : OSER RÊVER, C’EST LE PREMIER PAS VERS LA RÉUSSITE באתר U10, ‏ 3 בפברואר 2018 (בצרפתית)
2. ↑  VALENCIENNES : UN TALENT DE CFA2, CV PRO, S'ENGAGE באתר Foot National, ‏ 3 באוגוסט 2015 (בצרפתית)
3. ↑  Nuno Da Costa (Valenciennes) signe à Strasbourg באתר ל'אקיפ, 3 ביולי 2017 (בצרפתית)
4. ↑  Nuno da Costa: Nottingham Forest sign Strasbourg striker for an undisclosed fee באתר BBC, ‏ 29 בינואר 2020 (באנגלית)
5. ↑  Nottingham Forest transfer news: Cafu joins from Olympiakos באתר BBC, ‏ 5 באוקטובר 2020 (באנגלית)
6. ↑  Nottingham Forest confirm double departure on transfer deadline day באתר Nottingham Post, ‏ 31 באוגוסט 2021 (באנגלית)
אדי וורד, 1941
**קו בריסביין** הייתה, לפי הנטען, תוכנית ובה אוסטרליה תכננה לסגת מצפון היבשת במקרה של פלישה יפנית. אף על פי שתוכנית להגן על אזורי התעשייה העיקריים בין בריסביין למלבורן אכן הוצעה בפברואר 1942, ראש הממשלה האוסטרלי מטעם הלייבור, ג'ון קרטין, והקבינט דחו את ההצעה. הבנה חלקית של התוכנית גרמה לשר אדי וורד, ממפלגתו של קרטין, להאשים את הממשלה הקודמת (ממשלת אחדות בהובלת רוברט מנזיס וארתור פאדן) בכך שתכננה לנטוש את צפון היבשת.

וורד המשיך להאשים בכך את הממשלה בסוף 1942 ובתחילת 1943, האשמה שצברה תמיכה מאמירתו של הגנרל דאגלס מקארתור במסיבת עיתונאים בה השתמש בביטוי "קו בריסביין". וורד לא הציג תימוכין לטענותיו, ובהמשך טען שהרעיון נמחק מהמסמכים הרשמיים. ועדה מלכותית הגיעה למסקנה שלא היה רעיון כזה, וכי ממשלת מנזיס–פאדן לא אישרה הצעה זו. הוויכוח הציבורי תרם לזכייתו של הלייבור ב-1943, אם כי וורד מונה לתפקידים זוטרים יותר בהמשך.

האשמותיו של וורד
----------------

באוקטובר 1942 חשף השר מטעם הלייבור, אדי וורד, כי הממשלה הקודמת בראשות רוברט מנזיס ויורשו ארתור פאדן הכינה תוכניות לנטישת רוב היבשת במקרה של פלישה יפנית, ולרכז את מאמצי ההגנה בדרום–מזרחה. וורד קיבל את המידע כנראה מקצין במשרד ההגנה. 

בפברואר 1942 הועבר לקבינט המלחמה בראשות הלייבור תזכיר, בו הומלץ כי במקרה של פלישה יפנית רוב הכוחות האוסטרליים יתרכזו בין בריסביין למלבורן, שם מוקמה רוב התעשייה האוסטרלית. המפקד העליון של כוחות המולדת, איבן מקאי, קיבל הוראה לתעדף את האזורים סביב סידני וניוקאסל, עם דרווין בעדיפות משנית. היה עליו לקחת בחשבון גם את העובדה שרוב צבא אוסטרליה נפרס מעבר לים. ממשלת קרטין דחתה את ההצעה, והקדישה כוחות להגנה על דרווין וצפון היבשת, תוך נקיטה במדיניות של אדמה חרוכה כדי לעכב את הפולשים ככל הניתן. התיאוריה של וורד התבססה על הבנה חלקית של התוכנית בשילוב מידע שפורסם בנוגע לפינוי אזורים בקווינסלנד.

וורד לא הציג הוכחות לטענותיו, ומנזיס, יחד עם כל שריו בממשלה הקודמת, הכחישו את הנטען. בישיבת מועצת המלחמה המייעצת בדצמבר 1942 הביע מנזיס דאגה מכך ששר מציג טענות שניתן להפריכן רק על ידי פרסום מידע מסווג. ראש הממשלה קרטין שיתף פעולה עם וורד ותקף את מנזיס ופאדן שהיו אחראים לדבריו לתוכנית "תבוסתנית" ו"בוגדנית". המודעות הציבורית לתוכנית עלתה כשבמרץ 1943 אמר הגנרל האמריקאי דאגלס מקארתור את הביטוי "קו בריסביין". וורד המשיך להפיץ את טענותיו, ובהמשך טען שהמידע על התוכנית נמחק ממסמכים רשמיים.

קרטין מינה ועדה מלכותית כדי לחקור את הטענות ולבדוק האם מנזיס אחראי לתוכניות כאלו. הוועדה דיווחה ביולי 1943 כי אין ראיות שתומכות בתוכנית לנטוש את רוב אוסטרליה, וכי לא ידוע על מחיקת מסמכים. המחלוקת על קו בריסביין תרמה לניצחון הלייבור ב-1943, אך וורד הודח לתפקידים זוטרים יותר.

אחרי המלחמה
-----------

התומכים בקיום התוכנית מביאים כהוכחה לטענותיהם את הקמת מלכודות טנקים במקומות שונים באוסטרליה בסוף שנות ה-30.

בספר הזיכרונות שלו, טוען דאגלס מקארתור כי הצבא האוסטרלי הציע להקים קו סביב נהר דרלינג כדי להתגונן מפני פלישה אוסטרלית אפשרית. מקארתור זוקף לזכותו את ביטול התוכנית באמצעות יוזמות התקפיות שבלמו את יפן בגינאה החדשה.

קישורים חיצוניים
----------------

* British Modern Military History Society - THE CURIOUS CASE OF THE BRISBANE LINE, British Modern Military History Society (באנגלית בריטית)</ref>
* <ref>Brisbane Line | Australian War Memorial, www.awm.gov.au

הערות שוליים
------------

1. ↑  TANK TRAPS NEAR TENTERFIELD, NSW DURING WW2, ‏1 בדצמבר 2001
**אדילסון טבארס וארלה** (נולד ב-22 באוקטובר 1988) הידוע גם כ**"קאברל"** הוא כדורגלן מכף ורדה בעל אזרחות שווייצרית המשחק בלוזאן בעמדת הקשר.

קריירת מועדונים
---------------

קאברל התחיל את הקריירה שלו במחלקת הנוער של לוזאן ספורט כשהיה בן 17 עלה לקבוצה הבוגרת.

בקיץ 2007 קאברל חתם בפ.צ. בזל ל-3 שנים. ב-5 באוגוסט 2007 הוא ערך את הופעת הבכורה שלו בקבוצה הבוגרת בניצחון 1-5 נגד יאנג בויז ברן. בעונתו הראשונה בבזל הוא לא הרבה לשחק לכן בקיץ 2008 הוא הושאל לקבוצת המילואים של סביליה במדיה הוא הבקיע שער אחד ב-22 משחקים. בסיום העונה הוא חזר לבזל והפך לשחקן הרכב. ב-6 בדצמבר 2009 הוא הבקיע את שער הבכורה שלו בבזל בניצחון 2-3 נגד בלינצונה. בסיום העונה הוא זכה עם המועדון בדאבל. ב-19 באוקטובר 2010 קאברל הבקיע בניצחון 1-3 נגד רומא במסגרת שלב הבתים של ליגת האלופות.

ב-10 ביוני 2013 קאברל חתם בסנדרלנד לאחר שסיים חוזה בבזל. הוא הבקיע את שער הבכורה שלו נגד טוטנהאם הוטספר במסגרת טורניר ברקליס אסיה. ב-17 באוגוסט 2013 הוא ערך את הופעת הבכורה שלו במסגרת הפרמייר ליג נגד פולהאם.

ב-9 בינואר 2014 הושאל לגנואה עד לסיום העונה. ב-30 במאי 2015 חתם בפ.צ. ציריך ל-4 שנים.

בפברואר 2017 חתם בלה מון.

ב-5 במרץ 2018 חתם בלוזאן עד לסיום העונה.

קריירה בינלאומית
----------------

קאברל נולד בכף ורדה, אך בצעירותו שיחק עבור הנבחרות הצעירות של שווייץ. בשנת 2012 הוא החליט לחזור ולשחק עבור כף ורדה. בנובמבר של אותה שנה זומן לראשונה לסגל הנבחרת לקראת משחק ידידות נגד גאנה בו הפסידה נבחרתו 1-0 כאשר קאברל עצמו לא שותף במשחק.

תארים
-----

פ.צ. בזל
* אליפות שווייץ: 2007/2008, 2009/2010, 2010/2011, 2011/2012, 2012/2013
* הגביע השווייצרי: 2007/2008, 2009/2010, 2011/2012

קישורים חיצוניים
----------------

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר FootballDatabase.eu